สวัสดีค่ะ เพิ่งตรวจเป็นโควิดเมื่อวันที่ 14 ต.ค ที่ผ่านมาค่ะ แต่ Atk เป็นลบตั้งแต่วันที่ 21 ต.ค อาการปกติหลังจากนั้นก็ไม่กินยาลดไข้ กักตัวจนครบ10วันเมื่อวันที่ 23 ต.ค ตรวจ Atk ผลเป็นลบค่ะ แต่ยังรู้สึกมีอาการเหมือนจะไม่สบายเลยค่ะ แสบจมูกบ้าง ไม่ทราบว่าจะมีการติดเชื้อซ้ำหรือเปล่าคะ
สวัสดีค่ะ ng,หากตรวจพบว่าติดเชื้อโควิด 19 ในวันที่ 14 ต.ค. แล้ววันที่ 21 ต.ค. ตรวจ ATK แล้วไม่พบการติดเชื้ออีก ประกอบกับไม่ได้มีอาการที่แสดงว่ายังมีการติดเชื้ออีก เช่น ไข้ ไอ เจ็บคอ มีน้ำมูก เป็นต้น ก็แสดงว่าหายจากการติดเชื้อโควิดแล้วค่ะสำหรับอาการแสบจมูก ที่ยังคงมีอาการต่อเนื่องตามมา ไม่ใช่ลักษณะของอาการติดเชื้อซ้ำ เพราะการติดเชื้อซ้ำจะไม่ได้เกิดขึ้นเร็วภายในไม่กี่วันค่ะ โดยอาการที่เป็นอยู่ อาจเป็นอาการที่ยังคงหลงเหลือ ซึ่งอาจใช้เวลาซักระยะ อาจเป็นสัปดาห์หรือเดือนจึงจะค่อยๆ ดีขึ้นจนหายไปเองค่ะ ซึ่งหากมีแค่อาการแสบจมูก ก็ไม่ถือว่าอันตรายอะไร และไม่จำเป็นต้องทานยาอะไร ให้เพียงแค่ดูแลตามอาการ เช่น การพยายามหลีกเลี่ยงการอยู่ในที่มีฝุ่นละอองมาก หรือควัน ไม่เข้าใกล้ผู้ที่สูบบุหรี่ ไม่ดมกลิ่มที่ฉุนไปซึ่งอาจระคายเคืองจมูกมากขึ้น เช่น น้ำหอม น้ำยาล้างห้องน้ำ สารเคมีต่างๆ เป็นต้น